तब पुलिस ने गिरफ्तार नहीं किया; इन 3 सुराग ने बनाया मोस्ट वांटेड
Umesh Pal Murder Case; What Is The history Of Atiq Ahmed's Wife, Shaista Parveen? Follow Latest Updates on Atiq Ahmed's wife, Shaista Parveen Case On Dainik Bhaskar. अतीक अहमद की पत्नी शाइस्ता इस वक्त मोस्ट वॉन्टेड है। यूपी पुलिस की टीमें उसकी तलाश में अलग-अलग जगह कॉम्बिंग कर रही हैं। जिस उमेश पाल हत्याकांड में शाइस्ता की तलाश है
अतीक अहमद की पत्नी शाइस्ता इस वक्त मोस्ट वांटेड है। UP पुलिस की टीमें उसकी तलाश में अलग-अलग जगह कॉम्बिंग कर रही हैं। जिस उमेश पाल हत्याकांड में शाइस्ता की तलाश है, वह उमेश पाल की हत्या वाली रात ही धूमनगंज थाने पहुंची थी। मीडिया रिपोर्ट्स के मुताबिक यह दावा शाइस्ता ने खुद उमेश पाल हत्याकांड में आरोपी बनाए जाने के बाद अग्रिम जमानत के लिए दिए गए अपने आवेदन में किया था।
सवाल उठता है कि हत्याकांड के बाद जब शाइस्ता खुद थाने पहुंची थी, तब पुलिस ने उन्हें गिरफ्तार क्यों नहीं किया? दरअसल, उस वक्त तक उमेश पाल हत्याकांड में शाइस्ता के शामिल होने का कोई सुराग नहीं था। 25 फरवरी को दर्ज FIR में शाइस्ता को भी नामजद किया गया, जिसके बाद से ही वो फरार है।
भास्कर एक्सप्लेनर में जानेंगे वो 3 सुराग, जिनकी वजह से शाइस्ता मोस्ट वांटेड बनी...
सुराग-1: अतीक को जेल में फोन और सिम पहुंचाने का शक
पुलिस सूत्रों के मुताबिक, शाइस्ता अपने पति से मिलने गुजरात की साबरमती जेल गई थी, जहां दोनों ने उमेश पाल की हत्या के बारे में बात की। अतीक ने शाइस्ता से कहा कि उसे जेल में एक मोबाइल और सिम भिजवा दे। अतीक ने एक पुलिस वाले का नाम भी बताया, जो इस काम में शाइस्ता की मदद कर सकता था। कुछ दिनों बाद अतीक तक फोन पहुंच गया। उसने शूटर्स से बात की और उमेश पाल के मर्डर की पूरी स्क्रिप्ट लिख दी।
सुराग-2: हत्याकांड से पहले शूटर्स के साथ शाइस्ता के फुटेज
उमेश पाल हत्याकांड का इनामी शूटर अरमान और अतीक अहमद की पत्नी शाइस्ता परवीन का एक वीडियो सामने आया है। इसमें दोनों साथ दिखाई दे रहे हैं। यह वायरल वीडियो उस समय का बताया जा रहा है, जब शाइस्ता परवीन मेयर पद के चुनाव का प्रचार कर रही थी। पुलिस ने अरमान पर पांच लाख रुपए का इनाम रखा है। इससे पहले शाइस्ता का एक वीडियो शूटर साबिर के साथ वायरल हुआ था।
सुराग-3: हत्याकांड से पहले शाइस्ता को 80 लाख रुपए मिले थे
मीडिया रिपोर्ट्स के मुताबिक अतीक अहमद ने मोहम्मद मुस्लिम से 5 करोड़ रुपए की रंगदारी मांगी थी। अतीक के डर से उसने 80 लाख रुपए शाइस्ता परवीन को पहुंचाए थे। इन्हीं रुपयों का उमेश पाल हत्याकांड में इस्तेमाल किया गया। अतीक के कार्यालय से 74 लाख रुपए बरामद भी कर लिए गए। असद और मोहम्मद मुस्लिम की बातचीत के वायरल ऑडियो के बाद इस कहानी को और सपोर्ट मिला है। हालांकि पुलिस ने इसकी पुष्टि नहीं की है।
शाइस्ता की तलाश में कहां-कहां भटक रही पुलिस
शाइस्ता की तलाश में पुलिस ग्रेटर नोएडा, मेरठ, दिल्ली, ओखला और पश्चिम बंगाल तक भटक रही है। शाइस्ता की मदद के शक में 20 लोगों की पहचान की गई है। इनमें एक महिला डॉक्टर और शाइस्ता के कई अन्य रिश्तेदार शामिल हैं।
बुधवार को कुछ नई जानकारियां सामने आई हैं। पुलिस सूत्रों के मुताबिक शाइस्ता परवीन और अतीक की बहन नूरी प्रयागराज-कौशांबी के कछार इलाके में छिपी हैं। इनके साथ आधा दर्जन महिलाएं भी हैं, जो बुर्का पहनकर साथ चलती हैं। शाइस्ता के साथ शूटर साबिर भी है।
इससे पहले UP STF के DIG आनंद देव तिवारी ने बताया था कि हमारी कुछ सीमाएं हैं, लेकिन उनके पास गिरफ्तारी से बचने के कई साधन हैं। शाइस्ता पर्दानशीं है, लेकिन हम उसे जल्द गिरफ्तार कर लेंगे।
अतीक अहमद निडर था, तो शाइस्ता शातिर है
अतीक अहमद के आतंक का शिकार हो चुके प्रॉपर्टी डीलर जीशान ने कुछ दिन पहले शाइस्ता को लेकर बड़ा खुलासा किया था। उसने कहा कि अगर अतीक अहमद खूंखार है, तो उसकी पत्नी शाइस्ता परवीन भी कम नहीं है। वह बहुत शातिर है। खुद रंगदारी वसूलने के साथ ही लोगों को धमकाती है। इतना ही नहीं जो लोग उसकी बात नहीं मानते गुर्गों के मदद से उन्हें प्रताड़ित भी कराती है।
फिलहाल, शाइस्ता गायब है। बेटे का एनकाउंटर हुआ तो लगा कि शाइस्ता अंतिम संस्कार में आएगी, लेकिन नहीं आई। पति और देवर की मौत हुई तब लगा कि वह अब तो सामने आएगी, लेकिन तब भी वह सामने नहीं आई। पुलिस ने शाइस्ता का पता बताने वालों को 50 हजार इनाम देने का ऐलान किया है।
माफिया अतीक अहमद से जुड़े ये एक्सप्लेनर्स भी पढ़िए...
तुर्किये मेड जिगाना पिस्टल से अतीक को गोली मारी:7 लाख कीमत, एक साथ 15 राउंड फायरिंग; भारत में बैन फिर शूटर्स को कैसे मिली?
दिन- शनिवार, रात के 10:35 बज रहे थे। जगह थी प्रयागराज का कॉल्विन हॉस्पिटल। 18 सेकेंड में 20 राउंड गोलियां चलती हैं। माफिया अतीक और उसका भाई अशरफ मारा जाता है। एक भी सेकेंड रुके बिना ये फायरिंग एके-47 से नहीं बल्कि एक ऑटोमैटिक पिस्टल से की गई थी। दरअसल, ये विदेशी पिस्टल थी, जिसे जिगाना कहते हैं। करीब 10 महीने पहले इसी पिस्टल से पंजाब में सिद्धू मूसेवाला की हत्या हुई थी। पूरी खबर यहां पढ़ें...
अतीक ने कहा था- पुलिस मारेगी या बिरादरी का सिरफिरा:4 वजहें जो बताती हैं, हत्या के पीछे दुश्मन या फिर कोई अपना
एनकाउंटर होगा, या पुलिस मारी, या कोई अपनी बिरादरी का सिरफिरा। सड़क के किनारे पड़े मिलब।’
यह बयान माफिया अतीक अहमद का है। साल 2004 में यूपी की फूलपुर से लोकसभा चुनाव लड़ने के दौरान पत्रकारों से यह बात कही थी। 19 साल बाद पुलिस कस्टडी में उसकी हत्या हुई, तो बयान दोबारा चर्चा में आ गया।
तीन युवकों ने अतीक अहमद और उसके भाई अशरफ की हत्या करने के बाद फौरन सरेंडर कर दिया। इनके नाम लवलेश तिवारी, सनी और अरुण मौर्य है। हालांकि अब तक हत्या के मोटिव का पता नहीं चल सका है। पूरी खबर यहां पढ़ें